
Kinnistu valitseja nimetamine ja kinnistu võtmine 

Narva Linnavalitsuse Arhitektuuri- ja Linnaplaneerimise Ameti bilanssi
1. ASJAOLUD JA MENETLUSE KÄIK
Narva Linnavalitsuse 04.11.2015 korralduse nr 1274-k „Tapamaja tn 10 ja A. Puškini tn 42a katastriüksuste liitmine“ alusel ühendati Narva linnas Tapamaja tn 10 (kinnistusraamatu registriosa 2412150, katastritunnus 51101:001:0240, pindala 889 m2, sihtotstarve elamumaa 100%) ja A. Puškini tn 42a (kinnistusraamatu registriosa nr 56450, katastritunnus 51101:001:0141, pindala 330 m2, sihtotstarve  elamumaa 100%) asuvad kinnistud üheks katastriüksuseks. 12.02.2016 kanti kinnistusraamatusse Narva linna omandina järgmine kinnistu:

	Jrk nr
	Aadress

Narva linnas
	Üldpind

m2
	Mõtteline osa


	Maakatastris registreerimise

kuupäev
	Maatüki maksustamis-hind,

eurodes
	Kinnistus-

registri

nr

	1
	Tapamaja tn
	10
	1 219
	1
	02.02.2016
	2 130
	2412150


Narva linnas A. Puškini tn 42a asuv kinnistu on kinnistusregistrist kustutatud.

Enne Narvas Tapamaja tn 10 ja A. Puškini tn 42a  asuvate kinnistute ühendamist olid nimetatud kinnistud Narva Linnavalitsuse Arhitektuuri- ja Linnaplaneerimise Ameti bilansis. 
Narva Linnavolikogu 26.02.2015 määruse nr 5 „Narva Linnavalitsuse Arhitektuuri- ja Linnaplaneerimise Ameti põhimäärus“ § 16 lõike 2 punkti 1 alusel on Narva Linnavalitsuse Arhitektuuri- ja Linnaplaneerimise Ameti linnamajandusosakonna varade teenistuse ülesanneteks muu hulgas osalemine linnavara valdamist, kasutamist, käsutamist ja omandamist, maa munitsipaliseerimist, munitsipaalmaale hoonestusõiguse seadmist ja vara peremehetuks tunnistamist puudutavate Linnavolikogu ja Linnavalitsuse õigusaktide väljatöötamises.

Seoses sellega on vaja anda eelnimetatud liitmise teel moodustatud kinnistu Narva Linnavalitsuse Arhitektuuri- ja Linnaplaneerimise Ameti bilanssi.
2. ÕIGUSLIKUD ALUSED
Vastavalt Narva Linnavolikogu 21.06.2005. a määrusega nr 20/57 kinnitatud “Linnavara eeskirja” (edaspidi nimetatud Eeskiri) §-le 23 linnavara valitsemise jagamise Eeskirja §-is 19 sätestatud valitsejate vahel kinnitavad kohaliku omavalitsuse organid sõltuvalt vara sihtotstarbest ja selle vajalikkusest nende kohustuste täitmisel. Eeskirja § 19 kehtestab, et linnavara valitsejaks on linnavolikogu ja linnavalitsus, kohaliku omavalitsuse struktuuriüksus, linna ametiasutused, kolmas isik.
3. OTSUS
3.1. Välja arvata Narva Linnavalitsuse Arhitektuuri- ja Linnaplaneerimise Ameti bilansist kinnistu aadressil Narva linn, A. Puškini tn 42a (kinnistusraamatu registriosa nr 56450, katastritunnus 51101:001:0141, pindala 330 m2, sihtotstarve elamumaa 100%, maa maksustamishind 630 eurot).
3.2. Määrata Narva Linnavalitsuse Arhitektuuri- ja Linnaplaneerimise Amet liitmise teel moodustatud ja Narva linna omandis oleva kinnistu Tapamaja tn 10 (kinnistusraamatu registriosa 2412150, katastritunnus 51101:001:0413, pindala 1 219 m2, sihtotstarve elamumaa 100%, maa maksustamishind 2130 eurot) valitsejaks.
3.3. Narva Linnavalitsuse Arhitektuuri- ja Linnaplaneerimise Ametil võtta ülalnimetatud kinnistu oma bilanssi.
4. RAKENDUSSÄTTED
4.1.
Korraldus  võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest

4.2. Korraldus jõustub seadusega sätestatud korras.

